**Ministru kabineta rīkojuma projekta „Par Rinalda Muciņa pārcelšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts civildienesta likuma 11. panta trešā daļa un 37. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par Rinalda Muciņa pārcelšanu” (turpmāk – rīkojuma projekts) paredz apstiprināt Valsts reģionālās attīstības aģentūras direktora R.Muciņa kandidatūru pārcelšanai Vides aizsardzības un reģionālās attīstības ministrijas valsts sekretāra amatā.Rīkojuma projekts izstrādāts, lai nodrošinātu kvalitatīvu Vides aizsardzības un reģionālās attīstības ministrijas funkciju izpildi, ievērojot labas pārvaldības principus un civildienesta uzdevumu efektīvu izpildi. R.Muciņa izglītība, profesionālā kvalifikācija, zināšanas un prasmes atbilst 2016. gada 17. februārī apstiprinātā Vides aizsardzības un reģionālās attīstības ministrijas valsts sekretāra amata aprakstam. R.Muciņš ir pabeidzis Latvijas Universitātes Juridisko fakultāti un ieguvis profesionālo maģistra grādu tiesību zinātnēs biznesa augstskolā “Turība”. Rinaldam Muciņam ir ilggadēja pieredze valsts pārvaldē dažāda līmeņa vadošos amatos, tai skaitā četru gadu profesionālā pieredze Veselības ministrijas valsts sekretāra amatā. No 2014. gada 12. decembra R.Muciņš ir iecelts Valsts reģionālās attīstības aģentūras direktora amatā, kurā demonstrē ļoti labas stratēģiskās plānošanas un komandas vadības prasmes, spēju pieņemt lēmumus un uzņemties atbildību, orientāciju uz rezultātu sasniegšanu un citas kompetences, kas ir nepieciešamas sekmīgas Vides aizsardzības un reģionālās attīstības ministrijas darbības nodrošināšanai.  |
| 3. | Projekta izstrādē iesaistītās institūcijas | Rīkojuma projektu izstrādāja Vides aizsardzības un reģionālās attīstības ministrija.  |
| 4. | Cita informācija | Rinalds Muciņš ir piekritis pārcelšanai valsts sekretāra amatā. |

II – VII sadaļa – nav attiecināmas.

Vides aizsardzības un

reģionālās attīstības ministrs K.Gerhards

Vīza:

Valsts sekretāra p.i.

valsts sekretāra vietniece E. Turka

17.02.2016 17:01

265

J.Rauga

67026453, jolanta.rauga@varam.gov.lv